SA vrou in Nieu-Seeland vas oor dwelmsLaura Elizabeth Cilliers. Foto: Stuff.co.nz Stuff.co.nz berig dat Laura Elizabeth Cilliers (32) op 15 Junie met heroïen ter waarde van $1,2 miljoen is haar besit gevind by die Christchurch-lughawe na ‘n vlug vanuit Singapoer. Volgens die berig is daar heroïen in haar bagasie en in haar ingewande gevind. Cilliers moes glo 13 dae in ‘n hospitaal in Christchurch spandeer nadat van die heroïen onder meer sjirurgies verwyder moes word. Volgens die berig het Cilliers tydens haar eerste hofverskyning skuldig gepleit op die aanklag teen haar. Sy bly in aanhouding en sal weer op 20 Augustus in die hof verskyn. Lees meer hier.